tartuNLP/wikipedia-smugri-20251201 huggingface dataset:
Jätepuristin

Jätepuristin on jätejakeiden tiivistämiseen tarkoitettu laite. Jätteitä puristetaan kokoon, jotta kuljetus olisi tehokasta ja taloudellista. Samalla kone sijoitettuna käyttökiinteistöön antaa sen käyttäjille mahdollisuuden säilyttää jätejakeet puristimen säiliössä siististi, paloturvallisesti ja ilkivallalta suojattuna.
Jätepuristimien tyypit.
Koneita on pääsääntöisesti kolmea eri laitetyyppiä: niin sanottuja erillismallin puristimia, combimallin puristimia ja pystypaalaimia.
Erillismallin puristimet.
Hydraulisella voimalla liikutetaan puristusmäntää edestakaisin vaakatasossa, jolla tiivistys säiliöön saadaan halutuksi. On tarkoitettu isolle säiliökokoluokille 10–40 m³ ja nähin liitettäville puristimille. Puristin on kiinteästi alustaansa kiinnitettynä, esimerkiksi asfaltti- tai betonialustaan. Puristimen edessä myös alustaansa kiinnitetty ohjauskisko ohjaa säiliön haluttuun paikkaan täsmällisesti. Puristin ja säiliö kiinnitetään toisiinsa niin sanotuilla vanttiruuveilla tai hydraulisilla vanteilla, muuten säiliö pakenisi puristimen voimalla eteenpäin. 
Laite voidaan varustaa kiinteistön tarvitsemilla lisävarusteilla kuten kuiluilla (korkeat rakennukset, joissa jätejae syötetään kerroksissa kuiluun, edelleen puristimen puristuskammioon), astiankaatolaitteilla (esimerkiksi 100–800 litran jäteastioiden kippausta varten), erilaisilla tasoratkaisuilla sekä monilla muilla lisävarusteilla lastauksen helpottamiseksi.
Combimallin puristimet.
Kuten yllä, mutta eroaa sillä, että puristin ja säiliö ovat samalla I-kiskoalustallaan, kiinni toisissaan ja koko yhdistelmä kulkee kuljetuksissa mukana kaatopaikalle-erottelupisteeseen tyhjennyksen yhteydessä. Säiliötilavuudet ovat pienempiä (yleisesti 5–25 m³) yhteispituuden kasvaessa puristimen takia pidemmiksi, joka taas on poissa säiliön kuutiotilavuudesta. Suurimmat yhtenäisellä säiliöllä olevista jätepuristimista ovat kokoluokkaa 27m³. Tyhjennyksiä suurilla jätemäärillä tulee siten enemmän, jolloin taas combipuristimen kannattavuus olennaisesti laskee. Varusteita combiin voidaan lisäillä lukuisa määrä ja käyttö pääsääntöisesti samaa kuin erillismallilla. 
Pystypaalain.
Pystypaalain on puristin, jota käytetään jätteen, kuten pahvin ja muovin, tiivistämiseen ja paalaamiseen. Puristimen toiminta perustuu voimakkaaseen pystysuoraan puristusvoimaan, joka tiivistää jätteen pienemmäksi tilavuudeksi, tehostaen näin jätteen käsittelyä, varastointia ja kuljetusta. Pystypaalaimet tekevät eri suuruisia paaleja koneen mallista riippuen. Paalien sidonnassa käytetään muovi- tai metallilankoja.
Ruuvipuristimet.
Kuten yllä, mutta puristusvoima saadaankin aikaan mekaanisesti tai hydraulisesti kierreruuvilla, joka kiertyessään aiheuttaa vääntövoiman, jolla jätejae murskautuu ja edelleen työntyy säiliöön. Tiivistys on hyvä esimerksiksi laatikoilla, kuormalavoilla, biojätteillä, paperilla ynnä muulla lyhytjakeella. Ongelmia ruuvikäyttö tuo pitkillä jakeilla, kuten pressu, kangas ja vaijerit, jolla sitkeä vetovoiman kestävä ominaisuus, kiertyessään ruuviakselin ympärille, aiheuttaen ominaisuuksien menetyksen ja lisäämällä kitkaa jopa palovaaraan saakka.
Hervey le Breton

Hervey le Breton (k. 30. elokuuta 1131) oli bretagnelainen kirkonmies, josta tuli Bangorin ja myöhemmin Elyn piispa. Hän oli vuonna 1109 perustetun Elyn hiippakunnan ensimmäinen piispa.
Tausta.
Eräiden lähteiden mukaan Hervey oli Vilhelm Punaisen kappalainen, vaikka asiasta ei ole täyttä varmuutta. Kuningas nimitti hänet Bangoriin piispaksi aikana jolloin Canterburyn arkkipiispan virka oli täyttämättä, minkä vuoksi hänet vihki virkaan Yorkin arkkipiispa Thomas I Bayeuxlainen. Arkkipiispa Anselmin vastustuksen vuoksi kuningas Henrik I ei onnistunut siirtämään häntä Lisieux'n piispaksi. Walesilaiset nousivat kapinaan normannivalloittajiaan vastaan vuonna 1094 komentajanaan Gruffydd ap Cynan ja olivat karkottaneet piispan hiippakunnasta vuosisadan loppuun mennessä.
Siirto Elyyn.
Le Breton asetettiin virkaan Elyssä lokakuussa 1109. Elyn ja Exningin välinen maantie, joka helpotti pyhiinvaeltajien pääsyä Æthelthryth muistoalttarille, rakennettiin Herveyn käskystä.
Hervey kuoli 30. elokuuta 1131 ja hänet on haudattu Elyn tuomiokirkkoon. Hänen veljenpoikansa William Brito nimitettiin Elyn arkkidiakoniksi noin vuonna 1110.
Jim Parrack

Jim Parrack (s. 8. helmikuuta 1981 Allen, Texas, Yhdysvallat) on yhdysvaltalainen näyttelijä ja elokuvatuottaja. 
Ura.
Jim Parrack sai ensimmäisen televisioroolinsa sarjasta Monk vuonna 2006. Hän on sittemmin vieraillut useissa muissa televisiosarjoissa kuten "Criminal Minds – FBI-tutkijat" ja "CSI". Parrack esittää Hoyt Fortenberryä sarjassa "True Blood". Hänellä on ollut rooleja useissa näytelmissä kuten "Welcome Home Soldier". Hän on esiintynyt elokuvissa "Annapolis" ja "". 
Parrackilla on oma tuotantoyhtiö 120 Productions. Hän on toiminut käsikirjoittajana, ohjaajana ja tuottajana elokuvassa "Post".
Yksityiselämä.
Jim Parrack on kotoisin Allenista Texasista. Hän muutti Los Angelesiin vuonna 2001. Parrack opiskeli näyttelemistä ensin The Stella Adler Academy -koulussa ja siirtyi sitten Playhouse Westiin. Parrack on ollut naimisissa Ciera Parrackin kanssa vuodesta 2008. Uskonnoltaan hän on kristitty.
Intian korkein oikeus

Intian korkein oikeus (, ) on toimielin, joka käyttää Intiassa ylintä tuomiovaltaa
perustuslain mukaan vallan kolmijako-oppia noudattaen. Korkein oikeus sijaitsee New Delhissä. Korkeimman oikeuden rakennuksessa sattui syyskuussa 2011 terrori-isku, jossa 11 ihmistä kuoli ja useita kymmeniä haavoittui pommiräjähdyksessä. Korkein oikeus joutui pommi-iskun kohteeksi myös toukokuussa 2011, jolloin pommi räjähti pysäköintialueella aiheuttamatta kuolonuhreja.
Lulu (Lou Reedin ja Metallican albumi)

Lulu on Lou Reedin ja Metallican yhteislevytys. Nimi tulee saksalaisesta teatterimusikaalista, johon Reed alun perin oli kappaleet kirjoittanut. Albumi julkaistiin maailmanlaajuisesti 31. lokakuuta, ja 1. marraskuuta Pohjois-Amerikassa.
Huhut uudesta albumista alkoivat levitä vuoden 2011 keväällä, kun kitaristi Kirk Hammett vihjasi uudesta levytysprojektista, joka ei kuitenkaan tulisi olemaan Metallican täysin oma tuotos. Myöhemmin kesäkuun puolivälissä yhtye ilmoitti saaneensa levyn äänitykset valmiiksi ja paljasti tehneensä yhteistyötä rock-legenda Lou Reedin kanssa. Idea yhteislevytyksestä lähti vuoden 2009 Rock and Roll Hall of Fame-konsertista, jossa Reed ja Metallica soittivat yhdessä.
Vastaanotto.
Syyskuussa 2011 ensimmäinen kappale albumilta, ”The View”, julkaistiin lataamalla se YouTubeen kuunneltavaksi. Se sai yhtyeen faneilta lähinnä negatiivista palautetta. Albumi sai Metacritic-sivuston mukaan kriitikoilta "sekalaisia tai keskinkertaisia arvosteluja" ja arvosanojen keskiarvoksi 31 arvostelun perusteella 45 sadasta pisteestä. Jotkut kriitikot eivät pitäneet albumista, kuten Pitchfork Media -sivuston Stuart Berman, joka piti sitä "epäonnistumisena". Toiset taas pitivät Lulusta, kuten Suen Jari Mäkelä, joka antoi levylle arvosanan 7/10 ja piti albumin kahta viimeistä kappaletta sekä parhaana Lou Reedin että Metallican levytyksenä 80-luvun jälkeen.
Albumi nousi Suomen virallisen listan sijalle 16.
Defying Gravity

Defying Gravity voi viitata:
Elokuva ja televisio
Musiikki
Unohtumattomat 3 (Reijo Taipale)

Unohtumattomat 3 − 40 ikivihreää suosikkia on suomalaisen laulajan Reijo Taipaleen kokoelmalevy. Levy julkaistiin vuonna 2005.
Kokoelma on jatkoa vuonna 2000 ilmestyneelle "Unohtumattomat"- ja vuonna 2004 ilmestyneelle "Unohtumattomat 2" -albumille.
Sisältö.
CD 1:
CD 2:
Natalja Duhnova

Natalja Stanislavovna "Nataša" Duhnova (, ; s. 16. heinäkuuta 1966 Moynaq, Uzbekistanin SNT) on valkovenäläinen yleisurheilija, joka kilpaili keskimatkojen juoksussa. Hän edusti seuratasolla Grodno TU:ta. Duhnova voitti 800 metrillä hopeaa sekä sisäratojen MM-kisoissa 1997 että EM-kisoissa 1994 ja kultaa sisäratojen EM-kilpailuissa 1994. Hän osallistui olympialaisiin kahdesti, vuosina 1996 ja 2000. Duhnova oli mukana 800 metrin juoksussa molemmilla kerroilla, jonka lisäksi hän kilpaili 1 500 metrin matkalla Atlantan kisoissa 1996. Hänen paras olympiasijoituksensa oli seitsemäs sija 800 metriltä Atlantan kisoista 1996. 
Duhnova voitti urallaan yhteensä seitsemän maansa mestaruutta, joista viisi tuli 800 ja kaksi 1 500 metrin matkoilta. Hän pitää hallussaan Valko-Venäjän ennätystä 1 000 metrin juoksussa tuloksellaan 2.37,33.
Ennätykset.
"Lähde: IAAF" 
Lähteet.
Clarencensaari

Clarencensaari () on Eteläisiin Shetlandinsaarin kuuluva saari Eteläisessä jäämeressä noin 30 kilometriä Elefanttisaaresta kaakkoon. Saaren korkein huippu Mount Irving kohoaa noin 2300 metrin korkeuteen saaren eteläosassa.
Edward Bransfield löysi saaren 4. helmikuuta 1820 ja nimesi sen Clarencen herttuan prinssi Vilhelmin mukaan.
Eight Days a Week

Eight Days a Week on The Beatlesin kappale vuonna 1964 ilmestyneeltä albumilta "Beatles for Sale". Sen ovat tehneet John Lennon ja Paul McCartney. Kappale syntyi, kun McCartney kysyi matkalla Lennonin luokse autonkuljettajaltaan, miten menee. Kuljettaja vastasi: ”Jaa, painan hommia täysillä, kahdeksan päivää viikossa.” Perillä hän kertoi tapauksen Lennonille, ja he rupesivat tekemään siitä kappaletta.
Yhdysvalloissa kappale sisältyi albumille "Beatles VI", ja single nousi listaykköseksi kahden viikon ajaksi. Britanniassa sitä ei julkaistu singlenä.
Noita palaa näyttämölle

Noita palaa näyttämölle on Panu Rajalan kirjoittama tietokirja, joka ilmestyi vuonna 1998. Kirjassa käydään läpi Mika Waltarin ura näytelmäkirjailijana ja esitellään hänen draamatuotantonsa. Jokaisesta näytelmästä kerrotaan juoni, ensimmäiset esitykset, mahdolliset elokuvasovitukset ja kriitikoiden vastaanotto. Kirjassa esiteltiin ensi kerran kaksi Waltarin tuolloin vielä julkaisematonta näytelmää: "Pimeä komero" ja "Viimeiset ihmiset". Waltari oli tarjonnut niitä 1950-luvulla Kansallisteatterille, mutta ne hyllytettiin eikä niitä koskaan esitetty. Vuonna 1999 ne julkaistiin kokoelmassa "Mika Waltarin näytelmät".
Kriitikoiden mukaan Rajala on kirjoittanut ”rohkeasti omalla äänellä”, mutta ”välillä turhankin sujuvasti”. Kirjan heikkoutena on pidetty sitä, että Waltarin näytelmiä ei tarkastella laajemmassa yhteydessä, suhteessa oman aikansa muihin näytelmiin ja tyylisuuntiin.
Rana (Norja)

Rana on Norjan kunta Nordlandin läänissä Helgelandin maakunnassa. Naapurikuntia ovat pohjoisessa Meløy, Beiarn ja Saltdal, etelässä Hemnes ja Leirfjord sekä lännessä Nesna, Lurøy ja Rødøy. Idässä kunta rajoittuu Ruotsiin. Ranan alueella on runsaita rautamalmiesiintymiä ja se on Norjan merkittävimpiä teollisuuskeskuksia. Kaivostoiminta alueella alkoi 1860-luvulla.
Kunnan hallinnollinen keskus on Mo i Ranan kaupunki. Muita taajamia ovat Hauknes, Storforshei ja Alternes. Vuoden 2024 alussa Ranassa oli 25 994 asukasta.
Media.
Paikallislehti "Rana Blad" ilmestyy neljästi viikossa.
Aino Pohjanoksa

Aino Siviä Pohjanoksa (o.s. Kuosmanen, 17. maaliskuuta 1936 Rauma – 5. kesäkuuta 2023 Rauma) oli suomalainen kasvatustieteiden tohtori, opetusneuvos ja poliitikko.
Pohjanoksa toimi kokoomuksen kansanedustajana vuosina 1983–1991. Turun läänin pohjoisesta vaalipiiristä valittu Pohjanoksa toimi eduskunnassa suuren valiokunnan, sivistys-, sosiaali- ja valtiovarainvaliokunnan sekä toisen lakivaliokunnan jäsenenä sekä valitsijamiehissä.
Luottamustoimissa Pohjanoksa on toiminut muun muassa Kehitysaluerahaston hallintoneuvostossa 1987–1992, Rauman kaupunginvaltuustossa 1977–1997 (joista kolme viimeistä vuotta valtuuston puheenjohtajana) ja Kansallisen sivistysliiton puheenjohtajana vuosina 1985–1987. Hänelle myönnettiin opetusneuvoksen arvonimi vuonna 1999.
Pohjanoksa valmistui kansakoulunopettajaksi Hämeenlinnan seminaarista vuonna 1958. Erilaisten opettajantöiden jälkeen hänet valittiin Rauman seminaarin harjoittelukoulun lehtoriksi 1966, Rauman normaalikoulun ensimmäiseksi rehtoriksi 1974, Turun yliopiston Rauman opettajankoulutuslaitoksen alkuopetuksen didaktiikan lehtoriksi 1978 ja laitoksen johtajaksi 1979. Hän kirjoitti kasvatustieteen maisteriksi Jyväskylän yliopistosta vuonna 1976 ja professoriksi Turun yliopistosta vuonna 1980. Pohjanoksan väitöskirjan nimi oli "Visuaalisen, verbaalisen ja taktillisen luovuuden kehittäminen alkuopetusikäisillä". Vuoden 1982 Pohjanoksa työskenteli dosenttina Tampereen yliopistossa. Aino Pohjanoksa palasi opettajankoulutuslaitokseen tutkijaksi ja apulaisprofessoriksi 1991 ja jäi eläkkeelle laitoksen johtajan virasta 1999.
Pohjanoksan vanhemmat olivat valokuvaaja Taavetti Kuosmanen ja Siviä Kuosmanen. Hän avioitui järjestysmestari Kimmo Pohjanoksan kanssa vuonna 1964. He saivat kaksi lasta, Iiron (s. 1965) ja Paunon (s. 1966).
Świętokrzyskien voivodikunta

Świętokrzyskien voivodikunta () on yksi Puolan 16 voivodikunnasta. Se sijaitsee sisämaassa Puolan eteläosassa. Voivodikunnassa on arviolta 1 257 179 asukasta (vuonna 2015) ja sen pinta-ala on 11 710,5 neliökilometriä. Sen pääkaupunki on Kielce.
Świętokrzyskien voivodikunta muodostettiin vuonna 1999.
ITS Finland

Älykkään liikenteen verkosto – ITS Finland ry (Intelligent Transport Systems and Services) on vuonna 2006 perustettu voittoa tavoittelematon yhdistys. Yhdistyksen tavoitteena on edistää sitä, että liikenteen ja logistiikan palveluista olisi mahdollista tehdä kestävämpiä ja älykkäämpiä. Tavoitteiden saavuttamiseksi ITS Finland järjestää alan seminaareja, viestii älyliikenteeseen liittyen ja osallistuu alan kehitystyöhön. Yhdistys pyrkii myös edistämään eri maiden välistä yhteistyötä. 
ITS Nationals toimii eurooppalaisena verkostona eri maiden ITS-organisaatioiden välillä. Vuonna 2025 verkostoon kuului 29 jäsenorganisaatiota, mukaan lukien ITS Finland. ITS Finland kuuluu myös ITS Nordic+ -verkostoon, joka auttaa Pohjoismaiden ja Baltian ITS-organisaatioita tekemään yhteistyötä ja jakamaan tietoa keskenään.
Mohombi

Mohombi Nzasi Moupondo, tunnetaan nimellä Mohombi, (s. 17. lokakuuta 1986 Kinshasa) on kinshasankongolais-ruotsalainen poplaulaja ja tanssija. Hän tuli suuren yleisön tietoisuuteen esikoissinglellään ”Bumpy Ride”, joka sijoittui kymmenen kärkeen monen maan listoilla. Hänen debyyttialbuminsa "MoveMeant" julkaistiin helmikuussa 2011.
Elämä ja ura.
Mohombi Moupondo syntyi Kongon demokraattisen tasavallan, silloisen Zairen Kinshasassa. Hänen äitinsä oli ruotsalainen ja hänen isänsä kinshasankongolainen. Mohombi vietti lapsuutensa Kongossa, mutta joutui perheineen pakenemaan sotaa Tukholmaan vuonna 1999. Mohombi oli tuolloin 13-vuotias. Mohombi sai musiikkivaikutteita kotoa jo pienestä pitäen. Hän opiskeli Rytmus Music High Schoolissa Tukholmassa ja esiintyi ensikertaa julkisesti ollessaan 17-vuotias. Hän debytoi lavalla kulttisarjassa "Wild Side Story". Mohombi puhuu ruotsia, englantia, ranskaa, swahilia ja lingalaa. Joulukuussa 2022 Mohombi ilmoitti olevansa ehdokas vuoden 2023 presidentinvaaleihin itsenäisenä ehdokkaana.&lt;ref&gt;LeMag.cd&lt;/ref
Maksim Dyldin

Maksim Sergejevitš Dyldin (; s. 19. toukokuuta 1987 Perm) on venäläinen pikajuoksija. 
Tammikuussa 2017 Dyldin sai neljän vuoden kilpailukiellon dopingtestin välttelystä ja hänen suorituksensa hylättiin 22.5.2015 lähtien. Syyskuussa 2017 hänen suorituksensa 22.8.2012 lähtien hylättiin kun hänen Lontoon olympialaisissa 2012 antamansa dopingnäyte osoittautui uusintatutkimuksessa positiiviseksi.
Urallaan Dyldin saavutti ennen dopinghylkäyksiä 4 × 400 metrin viestissä hopeaa sisäratojen EM-kisoissa 2007, pronssia Pekingin olympialaisissa 2008, kultaa EM-kisoissa 2010, pronssia Moskovan MM-kilpailuissa 2013 ja hopeaa Zürichin EM-kilpailuissa 2014. Alle 20-vuotiaiden MM-kilpailuissa hän saavutti viestihopeaa Pekingissä 2006 ja alle 23-vuotiaiden EM-viestikultaa Debrecenissä 2007. Hän voitti kultaa 4 × 400 metrin viestissä Kazanin Universiadeissa 2013. Dyldin sijoittui 400 metrin henkilökohtaisella matkalla viidenneksi sisäratojen MM-kisoissa 2008. Pekingin olympialaisissa 2008 ja Berliinin MM-kisoissa 2009 hän karsiutui alkuerissä sekä Barcelonan EM-kisoissa 2010 ja Lontoon olympialaisissa 2012 välierissä.
Lähteet.
Kirsti Ala-Harja

Kirsti Raili Ala-Harja (s. 28. helmikuuta 1936 Kurikka) on suomalainen lääkäri ja poliitikko. Hän toimi kokoomuksen kansanedustajana Vaasan läänin vaalipiiristä kolme kautta vuosina 1987–1999. Vuosina 1995–1998 Ala-Harja oli eduskunnan sivistysvaliokunnan puheenjohtaja.
Ura ja elämä.
Koulutus ja työelämä.
Ala-Harja syntyi maanviljelijäperheeseen. Hän muutti opiskelemaan Helsinkiin vuonna 1956 ja kävi vuoden kauppaopiston ylioppilasluokkaa. Lääketieteen opinnot hän aloitti entisen opettajansa kehotuksesta. Ala-Harja valmistui lääketieteen lisensiaatiksi vuonna 1964. Hän erikoistui keuhkosairauksiin vuonna 1971 ja sisätauteihin vuonna 1973 Helsingin yliopistossa.
Vuosina 1964–1968 Ala-Harja työskenteli Laakson sairaalan ja vuosina 1968–1972 Marian sairaalan apulaislääkärinä. Hän oli Etelä-Pohjanmaan keskussairaalan sisätautien osastonlääkäri 1973–1978 ja apulaisylilääkäri 1978–1984. Lapuan patruunatehtaan räjähdyksen sattuessa vuonna 1976 Ala-Harja oli työvuorossa ensiapupoliklinikalla ja toimi myöhemmin onnettomuudessa loukkaantuneita varten perustetun kuntoutustyöryhmän varapuheenjohtajana. Hän on työskennellyt myös useissa muissa lääketieteellisissä luottamustehtävissä ja työryhmissä. Ennen valintaa kansanedustajaksi Ala-Harja työskenteli Etelä-Pohjanmaan keskussairaalan kuntoutusylilääkärinä 1984–1987. Hän sai lääkintöneuvoksen arvonimen vuonna 1997.
Poliittinen ura.
Politikkaan Ala-Harja lähti vuonna 1986 kun Seinäjoen Kokoomuksen Naiset pyysivät häntä ehdolle vuoden 1987 eduskuntavaaleihin. Vuoden 1983 vaaleissa kaikki Vaasan vaalipiiristä valitut kansanedustajat olivat miehiä, ja alueen naisjärjestöt kampanjoivat Irma Rewellin johdolla naisten nostamiseksi politiikkaan Pohjanmaalla. Ala-Harja valittiin ensimmäisellä yrittämällä kansanedustajaksi. Hän oli presidentin valitsijamies vuoden 1988 vaaleissa. Ala-Harja on ollut myös Seinäjoen kaupunginvaltuuston jäsen.
Yksityiselämä.
Ala-Harja on naimisissa ja hänellä on kaksi tytärtä. Toinen heistä on entinen missi ja malli ja nykyinen evankelista Satu Ala-Harja.
Pauli Räsänen (kansanedustaja)

Pauli Emil Räsänen (6. lokakuuta 1935 Suonenjoki – 18. helmikuuta 2017 Oulu) oli suomalainen lääkäri ja poliitikko. Räsänen toimi kansanedustajana vuosina 1966–1979. Hän edusti Oulun läänin vaalipiiriä ja kuului Suomen Kansan Demokraattisen Liiton eduskuntaryhmään. 
Räsäsen vanhemmat olivat maanviljelijä Juho Emil Räsänen ja Impi Onerva Karvonen. Hän pääsi ylioppilaaksi 1954 ja valmistui lääketieteen lisensiaatiksi 1963. Räsänen toimi Oulu Oy:n tehtaanlääkärinä 1963, Kempeleen, Oulunsalon ja Hailuodon kunnanlääkärinä 1963–1972 ja terveyskeskuslääkärinä 1972–1977. Hän toimi vuodesta 1977 alkaen yksityislääkärinä Oulussa erikoisalanaan akupunktio.
Räsänen oli presidentin valitsijamiehenä vuosien 1968 ja 1978 presidentinvaaleissa. Hän toimi n puheenjohtajana ja oli television ohjelmaneuvoston jäsen.
Aleksander Kreek

Aleksander Kreek (s. 21. heinäkuuta 1914 Lihula – 19. elokuuta 1977 Toronto, Kanada) oli virolainen yleisurheilija, joka kilpaili kuulantyönnössä. Hän voitti kultaa Pariisin EM-kisoissa 1938 tuloksellaan 15,83 metriä. Kreek sai myös kaksi mitalia nykyisten universiadien edeltäjänä toimineista opiskelijoiden maailmanmestaruuskilpailuista.
Lähteet.
XAMPP

XAMPP on ilmainen, avoimen lähdekoodin ohjelmisto web-sovellusten palvelimille. Ohjelmisto koostuu pääasiassa Apache HTTP-palvelimesta, MySQL-tietokannasta, ja skripteistä, jotka on kirjoitettu PHP:llä ja Perlillä.
Etymologia.
XAMPP on lyhenne seuraavien sanojen alkukirjaimista: 
Käyttö.
Virallisesti XAMPP -ohjelmiston suunnittelijat tarkoittivat sen käytettäväksi vain kehittämiseen välineenä, jotta sivuston suunnittelijat ja ohjelmoijat voisivat testata työnsä omilla tietokoneillaan ilman Internetiä. Jotta tämä olisi mahdollisimman helppoa, monet tärkeät turvaominaisuudet ovat oletuksena pois päältä. Käytännössä kuitenkin XAMPP-ohjelmistoa käytetään joskus verkkosivujen näyttämiseen omalta tietokoneelta.
Aslak Aas

Pertti Aslak Aas (25. elokuuta 1935 Heinola – 1. helmikuuta 1999 Mikkeli) oli suomalainen insinööri ja poliitikko.
Aas valmistui ylioppilaaksi vuonna 1954 ja rakennusinsinööriksi vuonna 1960 ja työskenteli vuosina 1960–1964 Mikkelin läänin rakennustoimiston toimistoinsinöörinä ja vuodesta 1964 Mikkelin kaupungin rakennustarkastajana.
Kansanedustajana Aas toimi ajalla 23. maaliskuuta 1970 – 21. tammikuuta 1972 edustaen Mikkelin läänin vaalipiiriä ja kuului Kansallisen Kokoomuksen eduskuntaryhmään. Eduskunnassa hän kuului kulkulaitos- ja puolustusasiainvaliokuntiin.
Kunnallisia luottamustehtäviä Aasilla oli Mikkelissä, jossa hän toimi muun muassa Mikkelin kaupunginvaltuuston varapuheenjohtajana ja kaupunginhallituksen puheenjohtajana. Hän kuului myös Etelä-Savon seutukaavaliiton valtuustoon ja toimi sen varapuheenjohtajana. Sotilasarvoltaan hän oli luutnantti.
Sumerian Records

Sumerian Records on yhdysvaltalainen itsenäinen levy-yhtiö, jonka toiminta keskittyy Washington D.C.:n sekä Los Angelesiin. Yhtiön perusti vuonna 2006 Ash Avildsen, joka on toiminut myös yhtyeiden keikkajärjestäjänä.
Levy-yhtiön ehdottomiin lippulaivoihin kuuluvat mm. Animals as Leaders, Born of Osiris, The Faceless ja Periphery.
Suomalainen deathcore-yhtye Circle of Contempt on julkaissut Sumerian Recordsin kautta debyyttialbuminsa Artifacts in Motionin 23. marraskuuta vuonna 2009 ja vuonna 2012 Entwine the Threads EP:n.
Maaria Koskiluoma

Maaria Koskiluoma (4. kesäkuuta 1945 – 1. syyskuuta 1991) oli suomalainen näyttelijä, näytelmäkirjailija ja dramaturgi. Hänen tunnetuimpia töitään on Maria Jotunin "Huojuvan talon" dramatisointi, jonka pohjalta TV2 teki neliosaisen TV-näytelmän vuonna 1990. Koskiluoma on lisäksi ohjannut näytelmiä ja radiokuunnelmia, sekä näytellyt sivuosa roolit elokuvissa "Punahilkka" (1968) ja "Kaivatut" (1985) sivuosaroolit. Hän on toimittanut yhdessä Pekka Kyrön kanssa Teatteri-lehden 40-vuotisjuhlajulkaisun "Huojuva talo. Romaanista teatteriesitykseksi" (1986).
Tuotanto.
Käsikirjoitus.
Lähde: 
Dramatisoinnit.
Lähde: 
Näyttelijä.
Lähde:
Radio Aurora Explorer

Radio Aurora Explorer (RAX) on Michiganin yliopiston opiskelijoiden ja SRI Internationalin kehittämä kolmois-CubeSat-nanosatelliitti, joka laukaistiin 19. marraskuuta 2010 yhdysvaltalaisella Orbital Sciences Corporationin Minoraur-raketilla tutkimaan ionosfääriä.
Suunnittelua johtivat University of Michiganin apulaisprofessori James Cutler ja SRI Researchin tutkija tohtori Hasan Bahcivan.
RAX on "Ground-to-Space Bistatic Radar Experiment" eli RAX-satelliitti vastaanottaa maanpäällisten tutkien lähetystä, johon vaikuttaa ionosfäärin "avaruussää".
Pekka Myllyniemi

Pekka Juhani Myllyniemi (s. 1. kesäkuuta 1935 Hämeenlinna) on suomalainen upseeri, virkamies, poliitikko ja kuntajohtaja.
Koulutus.
Myllyniemi valmistui ylioppilaaksi Porin lyseosta vuonna 1954, suoritti aktiiviupseritutkinnon Kadettikoulussa vuonna 1957, kenttätykistön yliupseerikurssin vuosina 1960–1961, kapteenikurssin vuonna 1962 ja valtiotieteiden maisterin tutkinnon Helsingin yliopistossa vuonna 1970. 
Sotilasarvoltaan Myllyniemi on everstiluutnantti.
Työtehtävät.
Myllyniemi toimi opetusupseerina Karjalan Tykistörykmentissä Lappeenrannassa ja Reserviupseerikoulussa Haminassa vuosina 1957–1964, Valtion väestönsuojelukoulun vanhempana opettajana Lohjalla vuosina 1964–1970, suunnittelijana sisäasiainministeriössä vuosina 1970–1974 ja sisäasiainministeriön toimistopäällikkönä vuosina 1975–1983. Kansanedustajana Myllyniemi oli vuosina 1983–1987. Hän edusti Uudenmaan läänin vaalipiiriä ja kuului Sosialidemokraattisen puolueen eduskuntaryhmään. Kansanedustajuutensa jälkeen Myllyniemi toimi sisäasiainministeriön pelastusylijohtajana vuosina 1986–1991. Vuosina 1991–1996 hän työskenteli kunnanjohtajana Lohjan kunnassa ja vuosina 1997–1998 Lohjan kaupunginjohtajana.
Selvitystehtävät.
Kunnanjohtajana Myllyniemi oli keskeinen toimija Lohjan kaupungin ja kunnan yhdistymisprosessissa 1995–1997. Hän on myös toiminut palo- ja pelastustoimen selvitysmiehenä 1999–2000 ja tehnyt 10 kuntaliitosselvitystä eri puolilla Suomea 2000–2008. Muihin selvitystehtäviin on kuulunut 2009 toiminta palomiesten vaihtoehtoisten urapolkujen selvitysmiehenä.
Luottamustehtävät.
Uransa aika Myllyniemi on toiminut lukuisissa luottamustehtävissä kuten presidentin valitsijamiehenä 1982, Lohjan kunnanvaltuutettuna 1977–1991, valtuuston puheenjohtajana 1978 ja 1985–1988 sekä kunnanhallituksen puheenjohtajana 1979–1984 ja 1989–1991. Hän on ollut Lohjan kaupunginvaltuutettu 2001–2008, Uudenmaan liiton hallitusvaltuuston jäsen 2001–2008, Helsingin ja Uudenmaan sairaanhoitopiirin kuntayhtymävaltuuston puheenjohtaja 2002–2004 sekä valtuuston jäsen 2005–2008. Vuosina 1998–2007 hän toimi Suomen Punaisen Ristin Helsingin ja Uudenmaan piirihallituksen puheenjohtajana. Myllyniemi oli SPR:n hallituksen jäsen 1999–2005.
Perhe.
Pekka Myllyniemi syntyi Hämeenlinnassa 1935. Hän oli vanhempiensa kapteeni Vilho ja Alli (o.s. Tevanen) Myllyniemen ensimmäinen lapsi. 
Vuonna 1959 Myllyniemi meni naimisiin Marja-Liisa Hiltusen kanssa. Heillä on neljä lasta ja seitsemän lastenlasta.
Hyrynsalmen vaakuna

Hyrynsalmen vaakuna on Hyrynsalmen kunnan tunnus. Vaakunan aihe viittaa pitäjän laajojen metsämaiden entisaikain tärkeimpään elinkeinoon tervanpolttoon. Aaltokoroinen paalu kuvaa kunnan nimen jälkiosaa.
Vaakunan selitys on ”hopeisessa kentässä sininen aaltokoroinen paalu, jossa kultainen tervatynnyri.” Vaakunan on suunnitellut Aarno Liuksiala, ja Hyrynsalmen kunnanvaltuusto hyväksyi sen kokouksissaan 24. toukokuuta 1967 ja 27. maaliskuuta 1968. Sisäasiainministeriö vahvisti vaakunan käyttöön 8. kesäkuuta 1968.
Heijastintähtäin

Heijastintähtäin on hävittäjälentokoneiden ja tykistön käyttämä tähtäintyyppi. Se keksittiin vuonna 1900. Tähtäin koostuu optisesta kollimaattorista, ja lasista, jolle ristikko tai muu tähtäinkuvio heijastetaan. Sen muodostama tähtäyspiste on äärettömän kaukana, joten kuva on riippumaton tähtääjän pään tarkasta asennosta, toisin kuin metallisissa ristikkotähtäimissä. Lisäksi se ei haittaa tähtääjän näkyvyyttä.
Historia.
Idean heijastintähtäimestä esitti ensimmäisenä irlantilainen optikko Sir Howard Grupp vuonna 1900 patentissaan numero 12108. Grupp esitti tähtäimensä olevan parempi vaihtoehto vaikeasti käytettäville metallitähtäimille ja suppeanäkökenttäisille kiikaritähtäimille. 
Tämän jälkeen todettiin pian, että heijastintähtäin oli hyvä vaihtoehto avotähtäimiin ja kartoitus- ja mittauslaitteisiin. Ensimmäisen kerran heijastintähtäin asennettiin saksalaisiin hävittäjiin jo vuonna 1918 ja pommikoneissa sitä alettiin käyttää 1930-luvulla. Toisessa maailmansodassa heijastintähtäin oli jo lähestulkoon ainoa lentokoneissa käytetty tähtäintyyppi. Sitä käytettiin laajasti myös esimerkiksi ilmatorjunta-aseissa.
Moderni heijastintähtäin.
Nykyään heijastintähtäimeen verrattavaa tekniikkaa on HUD, eli heijastusnäyttö. Siinä lentäjän eteen heijastetaan läpinäkyvälle lasille tarvittavia tietoja, kuten keinohorisontti, nopeus- ja korkeuslukemat ja tähtäimet. Etuna on lentäjän työmäärän vähentyminen, kun lukemia ei tarvitse erikseen tarkistaa mittaristosta.
Risto Pellinen

Risto Pellinen (s. 21. tammikuuta 1944 Helsinki) on Ilmatieteen laitoksen avaruustutkimuksen emeritusprofessori ja eräs Suomen avaruustoiminnan pioneereista. 
Pellinen kirjoitti ylioppilaaksi vuonna 1962 Alppilan yhteislyseosta ja valmistui filosofian kandidaatiksi Helsingin yliopistosta 1966. Hän väitteli tohtoriksi vuonna 1979. Pellinen toimi Ilmatieteen laitoksen ylimeteorologina vuodet 1972-1985. Hän oli Ilmatieteen laitoksen tutkimusprofessori vuosina 1989–1991, Geofysiikan osaston osastopäällikkö ja professori 1991–1995, sekä avaruustutkimuksen johtaja ja professori 1996–2003, kunnes siirtyi eläkkeelle. Pellinen on toiminut Suomen avaruustekniikan yhteisprojekteissa sekä Neuvostoliiton, Venäjän, Euroopan avaruusjärjestön että Yhdysvaltain suuntiin. Hän toimi ESAn tiedeohjelmakomitean puheenjohtajana. Hän on saanut monia tunnustuksia, kuten keväällä 2013 Geofysiikan seuran Palmén-mitalin ansiokkaasta työstään avaruusgeofysiikan alalla.
Pellinen on naimisissa Laura Apiolan kanssa ja perheessä on kolme poikaa.
John Charles Daly

John Charles Daly (20. helmikuuta 1914 Johannesburg, Etelä-Afrikka – 24. helmikuuta 1991 Chevy Chase, Maryland, Yhdysvallat) oli yhdysvaltalainen toimittaja ja televisiojuontaja. Daly syntyi Etelä-Afrikassa, jossa hänen yhdysvaltalainen isänsä työskenteli geologina. Isän kuoltua kuumesairauteen muu perhe muutti Bostoniin, Yhdysvaltoihin. Dalysta tuli myöhemmin radiotoimittaja ja hän toimi muun muassa CBS:n Valkoisen talon kirjeenvaihtajana. Vuonna 1950 hänestä tuli "What's My Line?" -televisiotietokilpailun juontaja, mitä tehtävää hän hoiti 17 vuoden ajan. Hänestä tuli myös American Broadcasting Companyn varatoimitusjohtaja vastuualueinaan muun muassa uutiset ja urheilu. Ohjelman päätyttyä Daly siirtyi johtamaan Voice of Americaa, mutta erosi tehtävästä jo vuoden kuluttua.
Daly oli kahdesti naimisissa. Molemmista avioliitoista syntyi kolme lasta. Daly on saanut tähden Hollywood Walk of Famelle.
Risto Kuittinen

Kaarle Risto Kalevi Kuittinen (s. 10. heinäkuuta 1946 Helsinki) on suomalainen geodesian asiantuntija ja professori.
Risto Kuittinen syntyi rakennusmestari Pentti Kuittisen ja Sofia Kyllikki Lindénin perheeseen. Hänen puolisonsa vuodesta 1971 on erityisopettaja Helena Järvinen. Ylioppilaaksi Kuittinen tuli 1965 ja valmistui diplomi-insinööriksi 1970 Teknillisestä korkeakoulusta, missä hän väitteli tekniikan tohtoriksi 1989. Hän toimi vesihallituksen hydrologisen toimiston tutkijana 1971–1973 ja VTT:n tutkijana ja erikoistutkijana 1974–1989. Geodeettisen laitoksen fotogrammetrian osaston johtaja ja professori Kuittinen oli 1989–1998, laitoksen ylijohtaja ja professori hänestä tuli vuonna 1998. Kuittinen oli myös Helsingin yliopiston kaukokartoituksen dosentti vuodesta 1993. Hän toimi useissa alansa kotimaisissa ja kansainvälisissä järjestöissä, samoin kuin oli esimerkiksi MATINE:n varapuheenjohtaja 2002–2005 ja puheenjohtaja 2006–2009. Kuittinen siirtyi eläkkeelle maaliskuussa 2011.
Jules Barbey d’Aurevilly

Jules-Amédée Barbey d’Aurevilly (2. marraskuuta 1808 Ranskan ensimmäinen keisarikunta – 23. huhtikuuta 1889 Ranskan kolmas tasavalta) oli ranskalainen kirjailija, joka vaikutti suuresti Ranskan 1800-luvun lopun kirjalliseen elämään. Barbey d’Aurevillyn tuotantoon kuuluu niin romaaneja kuin novelleja ja runouttakin. Samaan aikaan hän oli myös kirjallisuuskriitikko, sanomalehtimies ja kiistakirjoitusten kirjoittaja, poleemikko. 
Romaaneissaan Barbey d’Aurevilly erikoistui piilomotiiveja tutkiviin jännitystarinoihin, joissa viitataan pahaan puuttumatta kuitenkaan suoraan mihinkään yliluonnolliseen. Hänellä oli selkeä vaikutus useisiin kirjailijoihin, kuten Auguste Villiers de l'Isle-Adamiin, Henry Jamesiin ja Marcel Proustiin.
Maltilliset republikaanit

Maltilliset republikaanit (Yhdysvalloissa käytetään myös nimityksiä Rockefeller-republikaanit ("Rockefeller Republican") ja "liberaalirepublikaanit" ("Liberal Republican") on yleisnimitys Yhdysvaltain republikaanisen puolueen poliittiselle siivelle, joka suhteessa muihin ryhmiin korostaa liberaalimpaa ja maltillisempaa politiikkaa. Yhdysvalloissa tämän siiven ideologiseksi oppi-isäksi nähdään Nelson A. Rockefeller, johon perustuu myös alkuperäinen ryhmän yhdysvaltalainen nimitys. Maltilliset republikaanit ovat keskustaoikeistolaisia talouskonservatiiveja, jotka vieroksuvat äärioikeistoa ja ovat kulttuurisesti liberaaleja. Konservatiivisemmista republikaaneista eroavat maltilliset republikaanit kannattavat Alexander Hamiltonin ja Theodore Rooseveltin oppeja noudattaen julkista ja yksityistä rahoitusta ympäristönsuojeluun, infrastruktuuriin, maatiloihin ja korkeaopintoihin kansakunnan selviytymisen takaamiseksi. Maltilliset republikaanit vastustavat sosialismia ja varallisuuden uudelleenjakoa, mutta hyväksyvät jonkinasteisen valtionsääntelyn taloudessa ja sosiaalipolitiikassa.
Sørfold

Sørfold (luulajansaameksi "Fuolldá") Norjan kunta Saltenin maakunnassa Nordlandin läänissä. Kunnan rajanaapureita ovat pohjoisessa Steigen ja Hamarøy, etelässä Fauske ja lännessä Bodø. Kunta rajoittuu idässä Ruotsiin. Kunnan alueella on vuonna 1971 perustettu Ragon kansallispuisto.
Sørfoldin hallinnollinen keskus ja ainoa taajama on Straumen.
VL Puuska

VL Puuska oli Valtion lentokonetehtaan vuonna 1942 kaavailema pienikokoinen suomalainen puurakenteinen hävittäjälentokone. Yhtään prototyyppiä ei tehty, itse asiassa suunnitelma jäi resurssien puutteessa vain esisuunnitteluasteelle, vaikka Suomen ilmavoimat teki koneiden suunnittelusta tilauksen vuonna 1944.
Lentokone oli pitkälle VL Pyörremyrsky pienennettynä – molemmissa Bf 109:n moottori DB 605 A-1 oli suunnittelun lähtökohta, vaikka moottoreiden saanti Saksasta ei ollut varma tai yksinkertainen asia. Puuskaan tosin suunniteltiin pyörremyrskystä poiketen Bf 109 -tyyppistä kapeaa laskutelinettä. Potkuriksi suunniteltiin Bf 109:n VDM/LMT 9-12087 A:ta, myös jäähdytysjärjestelmä ja tykki olivat suoraan Bf 109:stä. Koneessa oli muutenkin tarkoitus käyttää mahdollisimman paljon Bf 109:n tekniikkaa. Mittari- ja instrumenttivarustus oli tarkoitus rakentaa kokonaan VL:n hienomekaanisen tehtaan rakentamista tai alasammutuista neuvostoliittolaisista koneista saaduista peruskorjatuista instrumenteista.
Poikkeuksena olivat Kollsman-kompassi, Sperry-keinohorisontti ja Thommens-kello. Sähkölaitteet olivat pääosin Bosch-, Siemens- ja Varta-kalustoa, lukuun ottamatta laskutelinejärjestelmän kotimaisia Strömberg-moottoreita. Kumirenkaina oli suunniteltu käytettäväksi Nokian valmistamia MT-yhteensopivia renkaita. Koneesta tehtiin kahden version PU-411 ja PU-412 esisuunnittelu. Molemmat koneet oli tarkoitus luovuttaa 1. heinäkuuta 1945.
CIRA

Centro Italiano Ricerche Aerospaziali (CIRA) on heinäkuussa 1984 perustettu italialainen ilmailu- ja avaruustekniikan tutkimuskeskus. 
Sen päätoimipaikka on Capuassa. Sen pääomistajat ovat Italian avaruusjärjestö ja Consiglio Nazionale delle Ricerche (CNR).
Kehityshankkeita.
CIRA kehittää 2000-luvulla avaruuslentokonetta simuloinnin avulla. Sen prototyypille on tehty transsooninen liitokoe ilmapallopudotuksella. Ballistisen avaruuslennon kestävä prototyyppi aiotaan valmistaa vuoteen 2012 mennessä. Tämä ohjelma liittyy ESAn Intermediate Experimental Vehicle (IXV) projektiin.
Vuodesta 2005 CIRA on toiminut myös ilmastonmuutostutkimuksessa.
Kevin

Kevin on miehen etunimi. Se on englantilainen muunnelma muinaisirlantilaista nimestä "Cóemgein", joka on yhdistetty ystävällistä, kohteliasta tai jaloluontoista tarkoittavasta sanasta "céem" sekä syntymää tarkoittavasta sanasta "gein". Nimen on tehnyt tunnetuksi 500-luvulla elänyt Glendaloughin luostarin perustaja Pyhä Caoimhín, joka on myös Dublinin suojeluspyhimys. Irlannin ulkopuolella nimi on yleistynyt vasta 1900-luvulla.
Suomessa nimi Kevin oli marraskuuhun 2025 mennessä annettu noin 3 040 miehelle sekä muutamalle naiselle. Suurin osa heistä on syntynyt vuoden 1980 jälkeen, eikä nimeä ole annettu kenellekään ennen vuotta 1930. Kevinin nimipäivä on suomen­ruotsalaisen ja vuodesta 2025 lähtien myös suomenkielisen kalenterin mukaan 7. marraskuuta.
Goathland

Goathland on kylä ja kunta "(civil parish)" Scarboroughin hallintopiirissä North Yorkshiren kreivikunnassa Englannissa. Vuoden 2011 väestönlaskennassa kunnassa asui 438 ihmistä.
Kylä on tunnettu siitä, että siellä kuvattiin 1960-luvulle sijoittuvaa televisiosarjaa "Sydämen asialla". Esimerkiksi kylän hotelli Goathland Hotel on sarjassa pub nimeltä Aidensfield Arms. Kylän rautatieasema toimi puolestaan Harry Potter -elokuvasarjan kuvauspaikkana, kun sitä käytettiin Tylyahon rautatieasemana.
Amara Essy

Amara Essy (s. – 7. huhtikuuta 2025 Abidjan) oli norsunluurannikkolainen diplomaatti.
Essy valittiin Afrikan komission ensimmäiseksi puheenjohtajaksi 9. heinäkuuta 2002. Vuotta myöhemmin hänen paikalleen valittiin Alpha Oumar Konaré 16. syyskuuta 2003.
Essy oli kymmenen vuotta Norsunluurannikon ulkoministerinä. Kansainvälisissä yhteyksissä Essy toimi Yhdistyneiden kansakuntien 49. yleiskokouksen puheenjohtajana vuonna 1994.
Ultima VII

Ultima VII on Origin Systemsin kehittämä Ultima-sarjan roolipeli.
Peli julkaistiin kahdessa osassa:
Lukuun ottamatta juonen jatkumista ja saman pelimoottorin käyttämistä, ovat kummatkin osat täysin riippumattomia toisistaan. 
Kummallakin pelillä on oma lisäosansa - "Ultima VII: Forge of Virtue", ja "Ultima VII, Part Two: Silver Seed". 90-luvun puolestavälistä alkaen pelin kaikki julkaisut ovat sisältäneet kummatkin pelin sekä lisäosat.
Carrie Prejean

Caroline Michelle Prejean (s. 13. toukokuuta 1987, San Diego, Kalifornia) on yhdysvaltalainen missi, kirjailija, ja entinen Miss California.
Varhainen elämä.
Carrie Prejean syntyi San Diegossa, Kaliforniassa vuonna 1987. Hänen äitinsä on italialais-yhdysvaltalainen. Hänen vanhempansa erosivat vuonna 1988. Hän lopetti lukion ja opiskelee kristillisessä oppilaitoksessa San Diegossa.
Yksityiselämä.
Prejean naimisiin 2. heinäkuuta 2010 amerikkalaisen jalkapallon pelaaja Kyle Bollerin kanssa. Heidän ensimmäinen lapsensa, tyttö, syntyi vuonna 2011.
Justin Barrett

Justin L. Barrett (s. 1971) on yksi kognitiivisen uskontotieteen perustajista. Hän toimii tutkijana Oxfordin yliopiston kognitiivisen ja evolutionaarisen antropologian tutkimuskeskuksessa.
Ura.
Barrett väitteli tohtoriksi kokeellisesta psykologiasta Cornellin yliopistossa. Hän on opettanut Michiganin yliopistossa Ann Arborissa.
Barrett on ollut perustamassa ja toimittamassa aikakauslehteä nimeltä "Journal of Cognition &amp; Culture" ja kirjoittanut useita artikkeleita kognitiviisesta uskontotieteestä.
Uskonnolliset näkemykset.
New York Times kuvaa Barrettia "kristityksi, joka uskoo kaikkitietävään, kaikkivaltiaaseen ja täydellisen hyvään Jumalaan, joka loi maailmankaikkeuden" ja että "ihmisten on tarkoitus rakastaa Jumalaa ja toisiaan". Hänen mielestään "kristillinen teologia opettaa, että ihmiset on luotu elämään rakastavassa suhteessa Jumalaan ja toisiinsa. Miksi Jumala ei sitten loisi meitä sellaisiksi, että usko Jumalaan on meille täysin luonnollista?" Se, että henkisille ilmiöille löytyy tieteellinen selitys, ei Barrettin mukaan merkitse sitä, että niihin tulisi lakata uskomasta.
Kirjassaan "Why Would Anyone Believe in God?" Barrett ehdottaa, että "usko Jumalaan on lähes väistämätön seuraus siitä, miten mielemme on rakennettu. Suurin osa uskomuksistamme on seurausta sellaisten mielen työkalujen toiminnasta, jotka ovat tietoisuutemme alapuolella. Se, mitä tietoisesti uskomme, on suureksi osaksi näiden tiedostamattomien uskomusten tuotosta." Hän kirjoittaa edelleen, että "usko jumaliin sopii hyvin yhteen näiden automaattisten olettamusten kanssa; usko kaikkitietävään, kaikkivaltiaaseen Jumalaan sopii vielä paremmin yhteen kyseisten olettamusten kanssa."
HMS Ace

HMS Ace (viirinumero P414) oli Britannian kuninkaallisen laivaston toisen maailmansodan lopulla vesillelaskettu Amphion-luokan sukellusvene.
Valmistus.
Alus tilattiin Devonportin telakalta, missä köli laskettiin 3. joulukuuta 1943. Alus laskettiin vesille 14. maaliskuuta 1945.
Alus ei kuitenkaan valmistunut ennen sodan päättymistä. Aluksen runkoa käytettiin sukelluskokeissa ennen sen siirtämistä kesäkuussa 1950 Messrs Smith &amp; Houstonille Port Glasgow'hun romutettavaksi.
HMS Aeneas

HMS Aeneas (viirinumero P427) oli Britannian kuninkaallisen laivaston Amphion-luokan sukellusvene.
Valmistus.
Alus laskettiin vesille 9. lokakuuta 1945 toisen maailmansodan päätyttyä. Alus nimettiin Homeroksen Troijan sankarin sekä Vergiliuksen runon aiheen Aeneaan mukaan.
Palvelus.
Alus ajoi karille 23. helmikuuta 1948. Vickers vuokrasi aluksen 1972 SLAM-ohjusjärjestelmän () testeihin. SLAM oli ilmatorjuntajärjestelmää, joka kuljetti neljää Shortsin valmistamaa Blowpipe-ohjusta. Järjestelmä mahdollisti ilmatorjunnan sukellusveneen ollessa periskooppisyvyydessä.
Alus romutettiin 1974 Dunstonilla Tynessä.
Nokinäpsy

Nokinäpsy ("Todirostrum cinereum") on Keski- ja Etelä-Amerikassa tavattava napsijoihin kuuluva varpuslintu.
Koko ja ulkonäkö.
Kooltaan nokinäpsy on noin 10 cm. Päästään laji on väriltään tumman harmaa ja silmien iiriksen ovat keltaiset. Nokka on pitkä ja litteähkö. Nokinapsun selkä on oliivinvihreä ja siivet mustat ja keltareunaiset. Kurkustaan, rinnastaan ja vatsastaan laji on kirkkaan keltainen. Eräillä alalajeilla kurkku on valkoinen. Nokinäpsyn pyrstö on tumma ja lintu pitää sitä kohotetussa asennossa.
Levinneisyys ja elinympäristö.
Nokinäpsyä tavataan Keski-Amerikassa Meksikosta Panamaan. Etelä-Amerikassa lajia tavataan alueella, joka ulottuu Kolumbiasta etelään Boliviaan ja itään rannikkoa pitkin Brasilian eteläosiin asti. Nokinäpsy puuttuu monin paikoin Amazonian alueen keski- ja länsiosista. Linnun elinympäristöä ovat avoimet ja puoliavoimet kosteat pensaikot ja tiheiköt, kuivia alueita se välttelee. Lisäksi lajia tavataan myös puistoissa ja puutarhoissa. Nokinäpsyn elinympäristöt sijaitsevat yleensä alle 1 900 metrin korkeudessa merenpinnasta.
Elintavat.
Ravintonaan nokinäpsy käyttää hyönteisiä, kuten kärpäsiä, ampiaisia, kovakuoriaisia ja muurahaisia, joita ne nappaavat lehdiltä. Linnut hankkivat ruokansa yleensä pareittain.
Nokinäpsyn pesimäkausi kestää maaliskuulta huhtikuulle. Pallomainen risupesä riippuu oksasta ja pesään kuljetaan sivulta. Naaras munii kahdesta kolmeen valkoista munaa.
Magdalanpuna

Magdalanpuna (vanhat nimitykset naftaliinipuna ja sudaninpuna) on tummanruskea, alkoholiin ja veteen vaikeasti liukeneva synteettinen jauhemainen väriaine. Se on monoamino- ja diaminonaftyylinaftatsoniumsuolojen seos (C20H2Br4Cl4Na2 tai C20H2Br4Cl4Na2O5). Magdalanpunaa käytetään silkin värjäämisessä vaaleanpunaiseksi. Aine on nimetty Magdalan kaupungin mukaan.
Marek Grechuta

Marek Michał Grechuta (10. joulukuuta 1945 Zamość – 9. lokakuuta 2006 Krakova) oli puolalainen laulaja, runoilija, säveltäjä, taidemaalari ja arkkitehti. Hänen työnsä edustaa progressiivista rockia, joka on saanut vaikutteita jazzista.
Grechuta opiskeli arkkitehtuuria Krakovassa. Siellä hän tapasi Jan Kanty Pawluśkiewiczin, jonka kanssa hän perusti Cabaret Anawa -arkkitehtiliiton. 
Grechuta debytoi vuonna 1967. Vuonna 1971 hän perusti WIEMin. Vuonna 1977 hän sai palkinnon laulustaan "Hop, szklankę piwa".
Ristintie

Ristintie on rukoushetki, jossa muistellaan Jeesuksen ristintien tapahtumia veistoksen äärellä. Perinne levisi Suomeen keskiajan lopulla. Hattulan Pyhän Ristin kirkko on Suomessa mahdollisesti ollut tällainen erityinen paikka, jonne on tehty pyhän ristin äärelle pyhiinvaelluksia ja järjestetty ristintie-kulkue muistopäivänä 5. toukokuuta. Tapa perustuu siihen, että keskiajalla uskottiin, että Kristuksen taakkaa oli mahdollista keventää rukoilemalla. Siihen liittyi myös oman kiirastulessa vietettävän ajan lyhentäminen. Kulkueessa kannettiin veistoksia, mahdollisesti useita, kuten ristiinnaulitseminen, ristiinnaulittu Jeesus sekä Maria ja Johannes.
Ristintien hartaus
Kristuksen ristintie kuvaa Jeesuksen matkaa tuomiosta hautaamiseen. Ristintie on kuvattu kaikkiin katolisiin kirkkoihin esimerkiksi maalaus-, veistos- tai reliefisarjana, tai yksinkertaisimmillaan vain ristintien pysähdyspaikkoja kuvaavilla numeroilla.
Etenkin katolisessa kirkossa vietetään paastonaikana ristintien hartauksia. Sitä voidaan viettää myös luterilaisessa kirkossa. Ristintien hartauteen kuuluu yleensä kullakin pysähdyspaikalla lyhyen meditaatiotekstin lukeminen, rukous ja madollisesti virren säkeistön tai sopivan hymin laulaminen. 
Ristintien pysähdyspaikat ovat
Rakennusperinteen Ystävät

Rakennusperinteen Ystävät ry – Byggnadstraditionens Vänner rf on suomalainen yhdistys, joka on perustettu valtakunnalliseksi yhteistyökanavaksi rakennusperinteestä ja kulttuuriperinteestä kiinnostuneille. Yhdistys on suomen- ja ruotsinkielinen ja sen kotipaikka on Turku. Yhdistys perustettiin vuonna 1997 ja se on julkaissut vuodesta 2001 "Tuuma"-lehteä.
Yhdistys pyrkii edistämään vanhan rakennusperinteen ja perinteisten rakennustaitojen säilymistä. Toiminnan tarkoituksena on saada vanhat rakennukset ja kulttuuriympäristöt säilymään siten, että ei tuhota niiden alkuperäistä tai kehitysvaiheiden kautta syntynyttä omaleimaisuutta ja tunnelmaa. Yhdistys haluaa myös edistää tämän tiedon soveltamista uudisrakentamiseen sekä perinteisten rakennusmateriaalien arvostuksen kohottamista.
River-luokka (hävittäjä, 1903)

River-luokka oli Britannian kuninkaallisen laivaston ensimmäisen maailmansodan aikainen hävittäjäluokka, johon kuului 62 vuosina 1903-1905 valmistunutta alusta. Alusluokka nimettiin lokakuussa 1913 E-luokaksi. Luokan alukset poikkesivat toisistaan, koska ne perustuivat valmistajien suunnitelmiin. Ne oli nimetty Britteinsaarten jokien mukaan ja luokka oli siten ensimmäinen yhtenäisesti nimetty Kuninkaallisen laivaston hävittäjäluokka.
Orno

Orno on Keravalla toiminut valaisintehdas. Se perustettiin 1921 Helsingissä ja siirtyi Keravalle 1937. Orno lopetti toimintansa vuonna 2001.
Historiaa.
Taidetakomo Orno Konstsmideri perustettiin 1921, kun taidetakomo Korussa oppinsa saanut A. V. Widén (A=August,V=Villehard) sekä G. F. Rosenberg ja E. Lagerqvist aloittivat työt pienessä, alle 30 neliömetrin tilassa ja alkoivat pian erikoistua valaisimiin. Vuonna 1936 Stockmann tuli mukaan Ornon omistajaksi ja alkoi kehittää valaisinpajaa voimakkaasti. Tehdas siirrettiin Keravalle Stockmannin omistaman Keravan Puusepäntehtaan tiloihin. Vuonna 1950 Ornossa oli jo 120 työntekijää.
Orno panosti vahvasti valaisinten muotoiluun. Tehtaan valaisimia suunnittelivat ennen sotia ja sotien aikana muun muassa Bertil Lindholm, Gunilla Jung-Pircklén ja Gunnel Nyman. 1940-luvun lopulta aina 1960-luvulle Ornon keskeisimmät valaisinmuotoilijat olivat Lisa Johansson-Pape ja Yki Nummi. 1950–1960-lukujen vaihteessa mukaan tulivat Svea Winkler ja Heikki Turunen. 1960-luvun puolivälissä Ornossa harjoitteli sittemmin tunnetuksi tullut japanilainen valaisinsuunnittelija Motoko Ishii. Ornon piirustuskonttori muotoilijoineen sijaitsi Stockmannin Helsingin-tavaratalossa ja tekninen piirustuskonttori Keravalla tehtaan yhteydessä.
Valaisinten materiaaleina Orno käytti lasia, metalleja ja jalopuuta sekä 1950-luvulta alkaen myös muovia. Kangasvarjostimia tehtiin omassa ompelimossa. Kodinvalaisimia tärkeämpi mutta vähemmän tunnettu osa Ornon toimintaa olivat julkisten kohteiden tekniset valaisimet ja tehokkaat ulkovalaisimet, joiden osuus liikevaihdosta oli noin 75 prosenttia vuonna 1950 ja 1980-luvulla vieläkin isompi.
Stockmann myi Ornon 1980-luvun puolivälissä ruotsalaiselle Asealle, jolta Orno siirtyi englantilaisen Thorn-Emin omistukseen. Toiminta loppui vuonna 2001. Ornon valaisinmalleja valmistavat nykyisin ainakin Keraplast Oy ja Innojok Oy.
Keravan museon Stockmann-Orno-kokoelma sisältää tehtaan toiminnasta ja tuotannosta kertovaa esineistöä sekä arkistoa. Kokoelmasta koottiin erikoisnäyttely Orno – Valoa, joka on esillä syyskuusta 2012 maaliskuun alkuun 2013.
Sulo Kirsi

Sulo Kirsi (1. joulukuuta 1912 Viipuri – 9. heinäkuuta 1970) oli suomalainen pesäpalloilija ja jääpalloilija. Siviiliammatiltaan hän oli pankinjohtaja.
Sulo Kirsi aloitti jääpalloilun edustustasolla 15-vuotiaana Reippaan miehistössä. Viipurin Palloseuran joukkueessa "ViPS:n tankki" saavutti Suomen mestaruuden 1931 ja 1936, jonka lisäksi kerran hopeaa ja kahdesti pronssia. Sotavuosina Kirsi pelasi Susien joukkueessa Helsingissä. Aktiiviura jatkui aina vuoteen 1951 saakka. Kirsi pelasi yhden A- ja yhden B-maaottelun.
Pesäpallossa Kirsi edusti Viipurin Pallonlyöjiä ja valittiin Itä-Länsi -otteluun varamieheksi vuonna 1933. Jalkapalloa hän pelasi VPS:n reservijoukkueessa ja oli lisäksi hyvä golfaaja ja B-luokan tenniksenpelaaja.
Sulo Kirsin poika Martti on pelannut pesäpalloa Kelta-Mustien suomensarjajoukkueessa.
Ammatillinen ura.
Sulo Kirsi suoritti ylioppilastutkinnon Viipurissa. Sen jälkeen hän toimi Viipurin Suomalaisen Säästöpankin palveluksessa vuosina 1936-1939 ja sen jälkeen Välirauhan aikana 1940-1941 Säästöpankkien selvitystoimistossa. Viipurin Suomalaisen Säästöpankin kamreeriksi hänet valittiin 1942. Sotien jälkeen hän toimi vuosina 1945-1950 Iisalmen Säästöpankin toimitusjohtajana. Sen jälkeen hän toimi kaksi vuotta Orion Oy:n Keuruun tehtaitten konttoripäällikkönä. Vuonna 1953 hän palasi pankkialalle Suomen Säästöpankkiliiton palvelukseen. Vuonna 1956 hänestä tuli Kuopion Säästöpankin toimitusjohtaja.
Kuopiossa ollessaan hän on toiminut Kuopion Palloseuran johtokunnassa vuodesta 1956, varapuheenjohtajana 1959-1960 ja puheenjohtajana sen jälkeen kahteen otteeseen 1960-luvulla.
Jani Tuomala

Jani Tuomala (s. 3. helmikuuta 1977 Porvoo) on entinen suomalainen jalkapallomaalivahti. Uransa aikana hän pelasi Ruotsissa ja Suomessa Veikkausliigassa FinnPan, FC Lahden ja MyPan sekä TPS:n riveissä.
Tuomala pelasi Suomen futsalmaajoukkueessa 20 ottelua.